मुंबई में मामले की सुनवाई का काम सबसे पहले जज जेटी उत्पत को सौंपा गया. जब शाह ने हर सुनवाई में खुद के शामिल नहीं होने की अनुमति मांगी तो जज ने एक सीमा से अधिक छूट देने से मना कर दिया और उन्हें अदालत में मौजूद रहने का निर्देश दिया. यह होता उसके पहले ही उच्च न्यायालय की समिति के एक आदेश के जरिए जज उत्पत को हटाकर जज लोया को लाया गया. पहला सवाल जिसका जवाब सुप्रीम कोर्ट ने नहीं मांगा, वो यह कि जब उसने आदेश दिया था कि मामले की सुनवाई शुरू से अंत तक एक ही जज के द्वारा होगी तो फिर जज बदलने में उसकी अनुमति क्यों नहीं ली गई?